หุ้นไทยปิดเช้านี้ ดัชนีทรงตัว
ดัชนีหุ้นไทยปิดเช้านี้ ดัชนีทรงตัวจากวานนี้ มาปิดที่ 806.64 จุด โดยเพิ่มขึ้นเพียง 0.57 จุดหรือปรับตัวเพิ่มขึ้น0.07%ด้วยมูลค่าการซื้อขาย 12,029 ล้านบาท ดัชนีปรับขึ้นไปสูงสุดที่ 808.76จุดและต่ำสุดที่ 803.91 จุด ยังยืนอยู่เหนือ 800 จุดได้ต่อเนื่องจากวานนี้
22 มิ.ย. 2553

ดัชนีหุ้นไทยปิดเช้านี้ ดัชนีทรงตัวจากวานนี้ มาปิดที่ 806.64 จุด โดยเพิ่มขึ้นเพียง 0.57 จุดหรือปรับตัวเพิ่มขึ้น0.07%ด้วยมูลค่าการซื้อขาย 12,029 ล้านบาท ดัชนีปรับขึ้นไปสูงสุดที่ 808.76จุดและต่ำสุดที่ 803.91 จุด ยังยืนอยู่เหนือ 800 จุดได้ต่อเนื่องจากวานนี้
นักวิเคราะห์บริษัทหลักทรัพย์(บล.)กิมเอ็ง(ประเทศไทย)ให้ความเห็นว่า ดัชนีชะลอความร้อนแรงลง แต่ยังคงมีทิศทางเป็น การแกว่งตัวขึ้น สู่แนวต้านแรก 820 จุด ด้วยกระแสเงินทุนที่ไหลกลับเข้าสินทรัพย์เสี่ยงทั่วโลก
 ทั้งนี้คงต้องติดตามการประกาศค่าเงินหยวนของธนาคารกลางจีน (PBOC) อย่างต่อเนื่องในสัปดาห์นี้ ก่อนที่จะมีการประชุม G-20 ในวันที่ 25-26 มิ.ย. พร้อมกับเริ่มติดตามการประชุมของธนาคารกลางสหรัฐ( FOMC )ในคืนวันนี้และพรุ่งนี้ต่อมุมมองด้านเศรษฐกิจสหรัฐ หากเฟดมีมุมมองเชิงบวกต่อภาพรวมเศรฐกิจด้วยแล้ว ยิ่งเป็นการตอกย้ำเงินทุนไหลกลับเข้าสินทรัพย์เสี่ยงต่อเนื่อง
ขณะที่ประเด็นเสี่ยงที่เคยกดดันตลาดหุ้นทั่วโลกอย่างวิกฤติหนี้สาธารณะของอียูดูจะสงบลงชั่วคราว เพื่อรอดูผลการทดสอบ Stress Test ในกลางเดือนก.ค. อย่างไรก็ตาม ยังคงยืนมุมมองต่อหุ้นบริษัทปตท.สำรวจและผลิตปิโตรเลียม( PTTEP )ในลักษณะระมัดระวังต่อเนื่อง เพราะตราบใดที่ยังไม่มีความชัดเจนต่อกรณีมอนทารา การฟื้นตัวของราคาหุ้นย่อมเป็นไปอย่างจำกัด แม้ว่าราคาน้ำมันดิบในตลาดโลกจะเป็นทิศทางขาขึ้นก็ตาม กลยุทธ์การลงทุนดังนั้นจึง เสนอให้ “เก็งกำไรหุ้นขนาดใหญ่ โดยเฉพาะกลุ่มธนาคาร” ที่จะได้ดีจากเงินทุนต่างชาติไหลเข้าช่วงสั้นนี้